ᱥᱩᱵᱚᱨᱱᱟ ᱢᱟᱛᱷᱮᱣ

ᱥᱩᱵᱚᱨᱱᱟ ᱢᱟᱛᱷᱮᱣ ᱫᱚ ᱠᱚᱧᱮ ᱥᱤᱧᱚᱛᱤᱭᱟᱹ ᱢᱩᱵᱷᱤ ᱨᱮᱱᱤᱡ ᱢᱤᱫ ᱥᱤᱧᱚᱛᱤᱭᱟᱹ ᱮᱠᱴᱨᱮᱥ ᱠᱟᱱᱟᱭ᱾ ᱩᱱᱤ ᱫᱚ ᱑᱙᱙᱐ ᱜᱮᱞᱟᱝ ᱨᱮ ᱢᱟᱞᱟᱭᱟᱞᱚᱢ ᱟᱨ ᱠᱟᱱᱱᱟᱰᱟ ᱯᱷᱤᱞᱢ ᱨᱮ ᱢᱤᱫ ᱧᱩᱛᱩᱢᱟᱱ ᱞᱤᱰ ᱮᱠᱴᱨᱮᱥ ᱮ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱫᱚ ᱠᱤᱪᱷᱩ ᱛᱟᱢᱤᱞ, ᱛᱮᱞᱩᱜᱩ ᱟᱨ ᱦᱤᱱᱫᱤ ᱢᱩᱵᱷᱤ ᱨᱮᱦᱚᱸᱭ ᱠᱟᱹᱢᱤ ᱟᱠᱟᱫᱼᱟ᱾ ᱩᱱᱤ ᱫᱚ ᱠᱤᱞᱟᱰᱤᱜᱟᱞᱩ ᱨᱮ ᱵᱤᱥᱱᱩᱣᱚᱨᱫᱷᱟᱱ ᱥᱟᱶ, ᱥᱩᱫᱷᱤᱱᱟᱢ ᱨᱮ ᱡᱚᱭᱟᱨᱟᱢ ᱥᱟᱶ ᱟᱨ ᱱᱟᱭᱩᱰᱩᱜᱟᱨᱤ ᱠᱩᱴᱩᱢᱵᱟᱢ ᱨᱮ ᱥᱩᱢᱟᱱ ᱥᱟᱶ ᱮ ᱠᱟᱹᱢᱤ ᱟᱠᱟᱫᱼᱟ᱾ ᱩᱱᱤ ᱫᱚ ᱰᱳ ᱱᱚᱢᱵᱽᱨᱤ, ᱢᱮᱨᱤ ᱟᱫᱟᱞᱟᱛ, ᱥᱩᱞᱛᱟᱟᱱ ᱟᱨ ᱥᱟᱱᱭᱟᱥᱤ ᱢᱮᱨᱟ ᱱᱟᱢ ᱯᱷᱤᱞᱢ ᱨᱮ ᱢᱤᱛᱷᱩᱱ ᱪᱚᱠᱨᱚᱵᱚᱨᱛᱤ ᱥᱟᱶ ᱮ ᱡᱩᱨᱤ ᱞᱮᱱᱟ᱾

ᱩᱱᱤ ᱫᱚ ᱒᱐᱑᱒ ᱥᱟᱞᱮ ᱨᱮ ᱢᱟᱞᱟᱭᱟᱞᱚᱢ ᱢᱩᱵᱷᱤ ᱪᱷᱟᱴᱴᱟᱠᱟᱨᱤ ᱥᱟᱶ ᱫᱚᱦᱲᱟᱭ ᱦᱮᱡ ᱮᱱᱟ᱾

ᱱᱤᱡᱮᱨᱟᱜ ᱡᱤᱭᱚᱱ
ᱥᱩᱵᱚᱨᱱᱟ ᱫᱚ ᱢᱟᱛᱷᱮᱣ ᱟᱨ ᱮᱞᱥᱟᱢᱢᱟ ᱴᱷᱮᱱ ᱠᱮᱨᱟᱞᱟ ᱨᱮᱱᱟᱜ ᱯᱟᱞᱟ ᱨᱮ ᱯᱩᱱ ᱜᱚᱴᱟᱝ ᱜᱤᱫᱽᱨᱟᱹ ᱢᱩᱫᱽ ᱨᱮ ᱡᱚᱛᱚ ᱠᱷᱚᱱ ᱦᱩᱰᱤᱧ ᱮ ᱞᱮᱠᱟᱛᱮ ᱡᱟᱱᱟᱢ ᱞᱮᱱᱟ᱾ ᱩᱱᱤ ᱨᱤᱱ ᱵᱟᱨᱭᱟ ᱵᱚᱭᱦᱟ ᱥᱟᱡᱤ, ᱥᱤᱵᱤ ᱟᱨ ᱢᱤᱫ ᱵᱚᱦᱟ ᱥᱣᱟᱯᱱᱟ ᱢᱮᱱᱟᱜ ᱠᱤᱱ ᱛᱟᱭᱟ᱾ ᱩᱱᱤ ᱫᱚ ᱑᱙᱙᱒ ᱥᱟᱞᱮ ᱨᱮ ᱢᱤᱥ ᱠᱮᱨᱟᱞᱟ ᱴᱟᱭᱤᱴᱟᱞ ᱮ ᱡᱤᱛᱠᱟᱹᱨ ᱞᱮᱱᱟ, ᱡᱟᱦᱟᱸ ᱫᱚ ᱩᱱᱤ ᱯᱷᱤᱞᱢ ᱤᱱᱰᱟᱥᱴᱨᱤ ᱥᱮᱫ ᱦᱚᱨ ᱮ ᱵᱮᱱᱟᱣ ᱠᱮᱫᱼᱟ᱾ ᱩᱱᱤ ᱫᱚ ᱢᱟᱞᱟᱭᱟᱞᱚᱢ ᱢᱩᱵᱷᱤ ᱵᱟᱞᱟᱭᱟᱢ ᱛᱟᱭᱚᱢ ᱧᱩᱛᱩᱢ ᱮ ᱟᱢᱮᱴ ᱠᱮᱫᱼᱟ᱾ ᱩᱱᱤ ᱫᱚ ᱒᱐᱐᱓ ᱥᱟᱞᱮ ᱨᱮ ᱵᱚᱨᱜᱤᱥ ᱡᱮᱠᱚᱵ ᱥᱟᱶ ᱮ ᱵᱟᱯᱞᱟ ᱮᱱᱟ, ᱟᱨ ᱩᱱᱠᱩ ᱨᱤᱱ ᱢᱤᱫ ᱠᱚᱲᱟ ᱜᱤᱫᱽᱨᱟᱹ ᱡᱮᱠᱚᱵ ᱟᱨ ᱢᱤᱫ ᱠᱩᱲᱤ ᱜᱤᱫᱽᱨᱟᱹ ᱡᱤᱭᱟ ᱢᱮᱱᱟᱜ ᱠᱤᱱ ᱛᱟᱭᱟ᱾ ᱩᱱᱤ ᱫᱚ ᱟᱡᱟᱜ ᱜᱷᱟᱨᱚᱸᱡᱽ ᱥᱟᱶ ᱡᱩᱢᱤᱫᱽ ᱯᱚᱱᱚᱛ ᱨᱮᱱᱟᱜ ᱯᱷᱤᱞᱟᱰᱮᱞᱯᱷᱤᱭᱟ ᱨᱮᱭ ᱵᱟᱥᱟ ᱟᱠᱟᱱᱟ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Suvarna at MSI